Sairinksė

Sairinksė – graikų mitologijoje minima nimfa, kurią pamilo dievas Panas.

Išdidi buvo Sairinksė ir atstumdavo visų meilę. Sairinksė labai mėgdavo medžioti. Mituose minima, kad Sairinksė buvo tapatinama su Artemide, nes buvo labai graži, su strėline ant pečių ir lanku rankose, tik Artemidės lankas buvo auksinis, o Sairinksės padarytas iš rago.

Erotas sužeidė Paną savo strėle ir Panas, išvydęs Sairinksę, ją pamilo. Panoro jis prieiti arčiau jos, tačiau toji, pamačiusi jį, pasileido bėgti. Ištiesė Sairinksė į upę rankas ir ėmė prašyti upės dievo išgelbėti ją. Upės dievas išgirdo Sairinksės maldas ir pavertė ją nendre.

Liūdėjo Panas nendre paverstos Sairinksės ir išgirdo nendrės šlamėjime Sairinksės atsisveikinimą. Nulaužė Panas keletą nendrelių ir pasidirbo iš jų švilpynę, sutvirtinęs nelygius nendrių stiebelius vašku. Pavadino Panas švilpynę nimfos vardu – Sairinksė. Nuo to laiko Panas mėgsta groti atokiuose miškuose švilpyne – sairinkse.

Nimfos